rejauldu/bengali-wikipedia huggingface dataset:
ভুটিয়া བོད་རིགས ( ; ; "সিকিমের বাসিন্দা"; ভুটানে বলে: ডুকপা) হলো তিব্বতী বংশধারার একটি সম্প্রদায়, যারা লহোপো বা সিকিমী ভাষায় কথা বলে। ২০০১ সালে ভুটিয়াদের জনসংখ্যা ছিল প্রায় ৭০,৩০০। উল্লেখ্য, ভুটিয়া বলতে এখানে বোঝানো হচ্ছে তিব্বতী বংশধারার সিকিমীদেরকে; অন্যদিকে, ভোটিয়া হলো উত্তরপূর্ব নেপালের তিব্বতী জনগণের একটি বৃহত্তর গোষ্ঠী, ভুটিয়ারা তাদেরই সদস্যদল।  ভাষা সিকিমে ভুটিয়ারা সিকিমী ভাষায় কথা বলে যা কিনা ভুটানের জংখা ও তিব্বতী ভাষাতেই ৮৫% বোধগম্য হয়। অধিকাংশ ভুটিয়া র্ন্যিং-মা সম্প্রদায় অনুসরণ করে, যা তিব্বতী বৌদ্ধধর্মের কাগয়ু সম্প্রদায়ের অনুসারী। ভুটিয়ারা ছড়িয়ে আছে নেপাল, ভুটান এবং উত্তর পশ্চিমবঙ্গে, বিশেষত কালিম্পং এবং দার্জিলিংয়ে।  পোশাক ভুটিয়াদের ঐতিহ্যবাহী পোশাক হলো বাখু (তিব্বতী চুবা-র মতোই, তবে হাতাকাটা), ঢিলা ক্লোকজাতীয় পোশাক যা কাঁধের একপাশে এবং কোমরে রেশমী/সুতি ফিতা দিয়ে বাঁধতে হয়। পুরুষেরা বাখুর সাথে ঢোলা পায়জামা পরে; নারীরা বাখুর সথে পরে লম্বা হাতার রেশমী ব্লাউজ হোনজু; কোমরে বেল্ট বেঁধে পরার গাউন-জাতীয় পোশাক। বিবাহিত মহিলারা তাদের বাখুর সামনের অংশে লম্বা একফালি রঙিন নকশাকাটা কাপড় জড়িয়ে রাখে, তাকে বলে প্যাংডেন। এছাড়া নারী-পুরুষ উভয়েই বাখুর সাথে নকশাদার চামড়ার বুটজুতো পরে।  অন্যান্য সমাজের নারীদের চেয়ে ভুটিয়া নারীরা বেশি মর্যাদা ভোগ করে থাকে। নারী-পুরুষ সবাই একদম খাঁটি সোনা খুব পছন্দ করে, আর ঐতিহ্যবাহী অলংকারগুলোর বেশিরভাগই ২৪ ক্যারেট সোনা দিয়ে তৈরি করা হয়।  সমাজব্যবস্থা সিকিমে, ভুটিয়ারা বেশিরভাগ কৃষিকাজ বা সরকারি চাকরি করে, ব্যবসাতেও অবশ্য তাদের অংশগ্রহণ বাড়ছে। দার্জিলিংয়ের ভুটিয়ারা সরকারি চাকরি আর বাণিজ্য নিয়েই থাকে। ভুটিয়ারা নিজেদের ক্ল্যান তথা গোত্রের মধ্যেই বিয়ে করে এবং বর-কনে নির্বাচনে হায়ারারকিকাল পদ্ধতি অনুসরণ করে। ক্ল্যান বা গোত্র বৈষম্য অনেক বিস্তৃত এবং নিজ সম্প্রদায়ের বাইরে কেউ বিয়ে করলে সেটা ছোট চোখে দেখা হয়।  ধর্ম thumb|দার্জিলিংয়ে বৌদ্ধ মঠ, 1870 ভুটিয়ারা বজ্রায়ন বৌদ্ধধর্মের অবলম্বন করে, প্রধানত র্ন্যিং-মা ও কাগয়ু ধর্মগোষ্ঠীর অনুসারী।তাদের প্রধান উৎসবের মধ্যে আছে লোসার এবং লোসং। ফেব্রুয়ারির প্রথম সপ্তাহে সাধারণত লোসার উদ্‌যাপিত হয়ে থাকে, কারণ তখন তিব্বতী নতুন বছর শুরু হয়। লোসারের সময় সন্ধ্যাবেলায় আগুনের চারদিকে ঘিরে নাচ অনেক জনপ্রিয়। লোসং হয় তিব্বতী বছরের শেষে, দশম তিব্বতী চন্দ্র মাসের হিসাবে, সাধারণত ডিসেম্বরে। ভারতের ভুটিয়াদের কাছে এটাই সবচেয়ে গুরুত্বপূর্ণ উৎসব, এসময় 'চান' নাচ এবং আনন্দফুর্তি করা হয়। সিকিমে লোসং উৎসবের সময় প্রায়ই নাচের মধ্যে গুরু উগয়েনের জীবনের কাহিনী ফুটিয়ে তোলা হয়।  ভুটিয়াদের মঠগুলো ভারতের বহু স্থানে ছড়িয়ে আছে, তন্মধ্যে সবচেয়ে উল্লেখযোগ্য সিকিমের রুমটেক বৌদ্ধমঠ এবং ভুটিয়া বাসটি মনাস্টেরি বা কর্ম দর্জি চোওলিং মনাস্টেরি, যা কিনা দার্জিলিংয়ের মঠগুলোর মধ্যে সবচেয়ে পুরনো।  আরো দেখুন  বজ্রায়ন বৌদ্ধধর্ম  সিকিমী ভাষা  সিকিমের উপজাতিসমূহ  তথ্যসূত্র  অতিরিক্ত অধ্যয়ন    বিষয়শ্রেণী:দক্ষিণ এশীয় জনগোষ্ঠী বিষয়শ্রেণী:ভারতের তফসিলি জনজাতি বিষয়শ্রেণী:নেপালের জাতিগোষ্ঠী বিষয়শ্রেণী:চীনা-তিব্বতি ভাষার ব্যক্তি বিষয়শ্রেণী:ভারতের বৌদ্ধ সম্প্রদায় বিষয়শ্রেণী:পশ্চিমবঙ্গের উপজাতি বিষয়শ্রেণী:পশ্চিমবঙ্গের সামাজিক গোষ্ঠী বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:ভুটানের জাতিগোষ্ঠী
স্বপ্না দত্ত চালসানী (জন্ম: ৩০শে আগস্ট ১৯৮১) হলেন হায়দরাবাদে বসবাসরত একজন ভারতীয় চলচ্চিত্র নির্মাতা। স্বপ্না দত্ত ভারতের বিখ্যাত চলচ্চিত্র নির্মাতা ও বৈজয়ন্তী মুভিজের প্রতিষ্ঠাতা সি. অশ্বিনী দত্ত-র কন্যা। তিনি ২০০০ সালে আজাদ নামক চলচ্চিত্রের সহযোগী প্রযোজক হিসাবে মাত্র ১৮ বছর বয়সে চলচ্চিত্র নির্মাণে তাঁর জীবন শুরু করেছিলেন। তাঁর প্রথম প্রকল্পের পরেই স্বপ্না সহ-প্রযোজিত চলচ্চিত্রগুলোতে তাঁর বাবার সাথে বৈজয়ন্তী মুভিজের ব্যানারে এবং তাঁর বোন প্রিয়াঙ্কা দত্ত চালসানীর সাথে কাজ করা শুরু করেছেন। প্রিয়াঙ্কা এবং স্বপ্না দুজনে ২০১৪ সালে স্বপ্না সিনেমা ঘর পুনরুদ্ধার করেছেন।   প্রারম্ভিক জীবন  স্বপ্না দত্ত ১৯৮১ সালের ৩০শে আগস্ট তারিখে ভারতের অন্ধ্র প্রদেশ বিজয়ওয়াড়ায় তেলুগু চলচ্চিত্র জগতের স্বনামধন্য চলচ্চিত্র নির্মাতার পরিবারে জন্মগ্রহণ করেছেন। স্বপ্না দত্ত সি. অশ্বিনী দত্ত এবং বিনয় কুমারীর জ্যেষ্ঠ কন্যা, তাঁর বাবা সি. অশ্বিনী দত্ত তেলুগু চলচ্চিত্র জগতের একজন বিখ্যাত চলচ্চিত্র নির্মাতা এবং বৈজয়ন্তী মুভিজের প্রতিষ্ঠাতা। স্বপ্নার দুটি ছোট বোন রয়েছে; প্রিয়াঙ্কা দত্ত চালসানী (যিনি স্বপ্নার এবং বাবার সাথে চলচ্চিত্র নির্মাণের কাজ করেন) এবং শ্রাবন্তী দত্ত (যিনি একজন ব্যবসায়ী এবং বিভিন্ন চলচ্চিত্রে সহ-প্রযোজনা করেন)। স্বপ্না দত্ত ওহাইও ইউনিভার্সিটি থেকে এমবিএ ডিগ্রি অর্জন করেছেন। ২০১০ সালের ১৯শে ডিসেম্বর তারিখে স্বপ্না প্রসাদ বর্মার সাথে বিবাহ বন্ধনে আবদ্ধ হয়েছেন।   পেশা  ওহাইও বিশ্ববিদ্যালয়ের বিজনেস ম্যানেজমেন্ট বিভাগের অধ্যয়নের সময়, তিনি নিজের পিতাকে সহায়তা করার পাশাপাশি বিদেশে চলচ্চিত্রের চিত্রায়নের সময়সূচী দেখভাল করতেন। স্বপ্না বুঝতে পেরেছিলেন যে, আরও কিছু শিক্ষা গ্রহণ করে নিজেকেই নিজের জন্য মিডিয়া জগতে একটি পথ তৈরি করতে হবে। ওহাইও বিশ্ববিদ্যালয় থেকে এমবিএ করার পরে, ২০০৬ সালে হায়দ্রাবাদে স্বপ্না বৈজয়ন্তী টেলিভেঞ্চার প্রাইভেট লিমিটেড প্রতিষ্ঠা করেছিলেন, যা তেলুগু ভাষার জনপ্রিয় চ্যানেলের জন্য একটানা বিভিন্ন অনুষ্ঠান তৈরির মাধ্যমে টেলিভিশন শিল্পের রুপ বদলে দিয়েছিল। ২০০৮ সালের ৭ই অক্টোবর তারিখে, অন্ধ্র প্রদেশের তৎকালীন মুখ্যমন্ত্রী ড. ইয়েদুগুরি সন্দিন্তি রাজশেখর রেড্ডি একটি স্থানীয় টেলিভিশন চ্যানেল চালু করেছিলেন - যা প্রচলিত ছোট্ট পর্দায় বৈজয়ন্তী টেলিভিশন প্রাইভেট লিমিটেডের উদ্যোগে প্রতিষ্ঠিত হয়েছিল। এই চ্যানেলের উদ্বোধনী অনুষ্ঠানে টলিউডের চূড়ামণি ডক্টর আক্কেনেনি নাগেশ্বর রাও উপস্থিত ছিলেন। তিনি এই স্থানীয় টেলিভিশন চ্যানেলটিকে স্যাটেলাইট টেলিভিশন পরিষেবাতে অন্তর্নিবেশিত করার পরিকল্পনা করছেন। এই কৌশলটি নিয়ে এখনও কাজ করা হচ্ছে। এর ফলে, দর্শকেরা টেলিভিশন দেখার অভিজ্ঞতার নতুন যুগে আসবেন।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:তেলুগু চলচ্চিত্র প্রযোজক বিষয়শ্রেণী:ভারতীয় নারী টেলিভিশন প্রযোজক বিষয়শ্রেণী:তেলুগু জি সিনে পুরস্কার বিজয়ী বিষয়শ্রেণী:নারী টেলিভিশন প্রযোজক বিষয়শ্রেণী:অন্ধ্রপ্রদেশের চলচ্চিত্র প্রযোজক
শীলা এফ ইরানি (১২ই জুন ১৯২২ - ১০ই এপ্রিল ২০০৩) ছিলেন একজন ভারতীয় শিক্ষক, শিক্ষাবিদ এবং মানবতাবাদী। দ্বিতীয় বিশ্বযুদ্ধের সময় স্বেচ্ছাসেবক হিসেবে একজন নার্সের কাজ করার জন্য তিনি ভাইসরয়ের সার্টিফিকেট অফ মেরিট পেয়েছিলেন। তিনি দশম লোকসভার (১৯৯৫-৯৬) এবং কর্ণাটক বিধানসভার (১৯৬৯-৭৮) মনোনীত সদস্য ছিলেন।   প্রারম্ভিক জীবন  শীলা ১৯২২ সালের ১২ই জুন নৈনিতালে জন্মগ্রহণ করেন। তাঁর বাবা ছিলেন জর্জ এগবার্ট ফার্গুসন এবং মা উনা মড ফার্গুসন। তিনি বোম্বে (বর্তমানে মুম্বই) থেকে তাঁর শিক্ষক প্রশিক্ষণ পাঠ্যক্রম সম্পন্ন করেন।   কর্মজীবন  শীলা ইরানি দিল্লিতে একজন নার্সারি শিক্ষিকা হিসেবে নিজের কর্মজীবন শুরু করেছিলেন। দ্বিতীয় বিশ্বযুদ্ধের সময়, তিনি সেন্ট জনস অ্যাম্বুলেন্স বাহিনীতে একজন স্বেচ্ছাসেবক হিসেবে নার্সের কাজ করেছিলেন। তাঁর সেবার জন্য, তাঁকে ভাইসরয়ের সার্টিফিকেট অফ মেরিট প্রদান করা হয়েছিল। ১৯৬৮ সালে, তিনি কর্ণাটকের মহীশূরে আইডিয়াল জাওয়া রোটারি চিলড্রেন'স স্কুল প্রতিষ্ঠা করেন। এটি শহরের সবচেয়ে মর্যাদাপূর্ণ স্কুলগুলির মধ্যে একটিতে পরিণত হয়। শীলা ইরানি মানবিক কাজেও জড়িত ছিলেন, তিনি মহীশূরে কুষ্ঠরোগীদের সেবা করতেন, একটি অনাথ আশ্রমের সহ-সভাপতি এবং একটি মিশন হাসপাতালের ট্রাস্টি হিসেবে কাজ করতেন। তিনি একটি স্বাস্থ্যালয়ের বোর্ডেও ছিলেন এবং বেঙ্গালুরুতে অবস্থিত দ্য ফ্র্যাঙ্ক অ্যান্থনি পাবলিক স্কুল ও ক্যাথেড্রাল হাই স্কুলের নির্বাহী সদস্য হিসেবে দায়িত্ব পালন করেছিলেন।  ১৯৬৮ সালে, শীলা ইরানি কর্ণাটক বিধানসভায় মনোনীত হন, সেখানে তিনি ১৯৭৮ সাল পর্যন্ত সদস্য ছিলেন। ১৯৯৩ থেকে ১৯৯৫ সালের মধ্যে তিনি মহীশূর বিশ্ববিদ্যালয়ের সিনেটে দায়িত্ব পালন করেন। ১৯৯৫ সালে, তিনি অ্যাংলো-ইণ্ডিয়ানদের জন্য সংরক্ষিত আসনগুলির একটিতে দশম লোকসভায় মনোনীত হন। তিনি অ্যাংলো-ইণ্ডিয়ান অ্যাসোসিয়েশনের সহ-সভাপতি ছিলেন।  শিলা ইরানি চামুণ্ডি শিশু সদনও তৈরি করেছিলেন।   ব্যক্তিগত জীবন  শীলা ইরানি ব্যবসায়ী ফারুক কে. ইরানিকে বিয়ে করেন, ফারুক মহীশূরের বিখ্যাত ইয়েজদি ব্র্যাণ্ডের মোটরসাইকেলের নির্মাতা আইডিয়াল জাওয়া ইণ্ডিয়া প্রাইভেট লিমিটেডের প্রতিষ্ঠাতা এবং সিএমডি ছিলেন। ১৯৫১ সালে তাঁরা একসাথে কর্ণাটকের মহীশূরে স্থানান্তরিত হন এবং তাঁদের দুই ছেলে ও এক মেয়ে হয়। শীলা ২০০৩ সালের ১০ই এপ্রিল মারা যান।   তথ্যসূত্র   বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:মহীশূর বিধানসভার সদস্য ১৯৭২-১৯৭৭ বিষয়শ্রেণী:ভারতীয় বিদ্যালয়ের শিক্ষক বিষয়শ্রেণী:ভারতীয় সেবক বিষয়শ্রেণী:ভারতীয় সেবিকা বিষয়শ্রেণী:মহীশূর বিধানসভার সদস্য ১৯৬৭-১৯৭২ বিষয়শ্রেণী:লোকসভার নারী সদস্য বিষয়শ্রেণী:দশম লোকসভার সদস্য বিষয়শ্রেণী:ইঙ্গ-ভারতীয় ব্যক্তিত্ব বিষয়শ্রেণী:২০০৩-এ মৃত্যু বিষয়শ্রেণী:১৯২২-এ জন্ম বিষয়শ্রেণী:অপর্যালোচিত অনুবাদসহ পাতা
চচিয়াং পেশাদার ফুটবল ক্লাব (), সাধারণত চচিয়াং পেশাদার এফসি বা সহজভাবে চচিয়াং নামে পরিচিত, একটি পেশাদার চীনা ফুটবল ক্লাব যেটি বর্তমানে চাইনিজ ফুটবল অ্যাসোসিয়েশন (সিএফএ) এর লাইসেন্সের অধীনে চাইনিজ সুপার লিগে অংশগ্রহণ করে। দলটি হাংচৌ, চচিয়াং -এ অবস্থিত এবং তাদের হোম স্টেডিয়াম হল হাংচৌ হুয়াংলং স্টেডিয়াম যেখানে ৫১,৯৭১ জন বসার ক্ষমতা রয়েছে। ক্লাবের প্রধান বিনিয়োগকারীরা হলেন চচিয়াং-ভিত্তিক গ্রিনটাউন চায়না হোল্ডিংস লিমিটেড কোম্পানি এবং চচিয়াং এনার্জি গ্রুপ।  ক্লাবটি ১৪ জানুয়ারি, ১৯৯৮ সালে প্রতিষ্ঠিত হয়েছিল, যার নাম চচিয়াং গ্রীন টাউন ফুটবল ক্লাব এবং তারা ১৯৯৯ লিগ সিজনে চীনের ফুটবল লিগ বিভাগের তৃতীয় স্তরে তাদের আত্মপ্রকাশ করেছিল। ২৩ নভেম্বর, ২০০০-এ, ক্লাবটি ২৫ মিলিয়ন ইউয়ানের বিনিময়ে চীনা ফুটবল অ্যাসোসিয়েশন জিয়া লিগের পাশাপাশি ইয়ানবিয়ান ফান্ডে ফুটবল ক্লাব (তখন জিলিন আওডং) এর প্রথম দল থেকে ৩২ জন খেলোয়াড়কে খেলার অধিকার কিনেছিল। তারা পরবর্তীকালে ২০০৬ লিগ সিজনে রানার্স-আপ শেষ করার পরে শীর্ষ স্তরে পদোন্নতি জিতেছে এবং ২০২২ চাইনিজ সুপার লিগ মৌসুমে তারা যে সর্বোচ্চ অবস্থানটি শেষ করেছে তা তৃতীয়। এটি এখনও চচিয়াংয়ের শীর্ষ ফুটবল ক্লাব রয়ে গেছে।  সাফল্য  পেশাদার  লিগ   চীন লিগ রানার্স-আপ: ২০০৬, ২০২০ তৃতীয়: ২০০৫, ১৮, ২০১১  কাপ  'সিএফএ কাপ রানার্স-আপ: ২০২২ তৃতীয়: ২০০২ (যৌথভাবে), ২০০৬ (যৌথভাবে)   অপ্রাপ্তবয়স্ক/রিজার্ভ/যুব    সিএসএল রিজার্ভ লিগ  তৃতীয়: ২০১৪  সিএসএল এলিট লিগ (অনূর্ধ্ব-১৯)  বিজয়ী: ২০১৫  চায়না লিগ রিজার্ভ লিগ  রানার্স-আপ: ২০১৭ চীনের জাতীয় গেমস বিজয়ী: ২০২১ (অনূর্ধ্ব-২০) রানার্স-আপ: ২০১৭ (অনূর্ধ্ব-২০), ২০১৩ (অনূর্ধ্ব-১৮) তৃতীয়: ২০১৩ (অনূর্ধ্ব-২০)  তথ্যসূত্র  বহিঃসংযোগ     বিষয়শ্রেণী:চচিয়াং পেশাদার ফুটবল ক্লাব বিষয়শ্রেণী:চীনের ফুটবল ক্লাব বিষয়শ্রেণী:১৯৯৮-এ প্রতিষ্ঠিত ফুটবল ক্লাব বিষয়শ্রেণী:১৯৯৮-এ চীনে প্রতিষ্ঠিত বিষয়শ্রেণী:হাংচৌতে ক্রীড়া
'ভারতে সন্ত্রাসবাদ তার সীমান্ত রেখা নিয়ে অনেক অল্পবিস্তর সংঘাতকে মূল উৎস রূপে গণ্য করা যায়।বর্তমানে ভারতে জম্মু ও কাশ্মীর, মুম্বাই, মধ্য ও মধ্য-পূর্ব ভারতের(নকশাল) এবং  উত্তর-পূর্ব ভারতের সপ্ত কন্যার রাজ্য  অঞ্চলেতে প্রধান উগ্রপন্থী বা সন্ত্রাসবাদী ক্রিয়াকলাপ হচ্ছে। অতীতে, পাঞ্জাবে খালিস্থানী সন্ত্রাস ও রাজধানী দিল্লীর ( শিখ-বিরোধী দাঙ্গা) উগ্রপন্থী বা সন্ত্রাসবাদী ক্রিয়াকলাপ হয়েছে। বিচ্ছিন্নতাবাদী সংগঠন, অতি-মৌলবাদী সন্ত্রাসবাদী, বামপন্থী সন্ত্রাসবাদী ও তস্কর তথা চোরাচালানকারী সন্ত্রাসবাদী  মুলতঃ এই চারপ্রকারে ভারতীয় সন্ত্রাসবাদীদের চিহ্নিত করা হয়ে থাকে। ২০১৩ সালের হিসেবে, দেশের ৬০৮ জেলার মধ্যে ২০৫ জেলায় বিভিন্ন বিদ্রোহ এবং উগ্রপন্থী আন্দোলনের ফলে বিভিন্ন মানুষ পীড়িত ছিল। ২০১২ সালে ভারতে সন্ত্রাসী হামলায়  ২৩১ জন নাগরিকের মৃত্যু হয়েছে যেখানে বিশ্বজুড়ে সৃষ্ট সন্ত্রাসী হামলায় ১১০৯৮জন ব্যক্তির মৃত্যু ঘটেছে। অর্থাৎ বিশ্বের ১৭.৫% জনসংখ্যা বিশিষ্ট দেশে সন্ত্রাসের ফলে মৃতের সংখ্যা সারা বিশ্বে  সন্ত্রাসের ফলে মৃতের সংখ্যার ২%।  http://www.state.gov/documents/organization/210288.pdf   সন্ত্রাসবাদের সংঙ্গা  ভারত সরকার, সন্ত্রাসবাদের নিম্নলিখিত  সংজ্ঞা ব্যবহার করে যা বেশির ভাগ দেশেও ব্যবহৃত হয় এবং যার খসড়া জাতিসংঘ-এ ১৯৮৮ সালে সিমিড ও জঙ্গম্যান (Schmid & Jongman) বানিয়েছিলেন-"সন্ত্রাসবাদ হল  এমন এক উদ্বেগ-তারিত হিংস্র বর্বর পন্থা যার উদ্দেশ্য হল ছদ্মগোপনে থেকে ব্যক্তিগত ভাবে, বা দলগত ভাবে বা সন্মিলিত ভাবে  কোনো স্বৈরাচারী ব্যক্তির জন্য বা অপরাধীমুলক কা‌‌‍র্যসিদ্ধির জন্য বা রাজনৈতিক কারণের জন্য সরাসরি প্রধান উদ্দেশ্যকে ব্যাতিরেকে হিংসা ছড়ানো। সাধারনতঃ  নিজের বা নিজেদের কোনো উদ্দেশ্য প্রকাশের জন্য যথেচ্ছভাবে ( সুযোগবুঝে) বা বেছেবেছে (সাংকেতিক হিষাবে) একটি জনসমূহকে বেছে নেওয়া হয়৷ সন্ত্রাসবাদীদের পক্ষ থেকে হুমকি, বলপ্রয়োগ বা স্ব-প্রচারের উদ্দেশ্যে  ভয় এবং হিংসা-মিশ্রিত এমন এক সংবাদ পাঠানোর চেষ্টা চলে যাতে প্রধান উদ্দেশ্যকে (নাগরিক সমাজ) তাদের(সন্ত্রাসবাদীদের) দাবির প্রতি মনোনিবেশ করে।"Schmid & Jongman (1988), Political terrorism: a new guide to actors, authors, concepts, data bases, theories and, literature;   ভারতের সন্ত্রাসবাদী সংগঠন ভারতের নিষিদ্ধ সংগঠনগুলির তালিকা  SATP (South Asian Terror Portal) র ঘোষণা অনুসারে ভারতে প্রায় ১৮০ টির ও বেশি সন্ত্রাসবাদী সংগঠন সক্রিয় আছে। এদের বেশিরভাগ ভারতের প্রতিবেশী রাষ্ট্রের মধ্যে থেকে সক্রিয়। আরও দেখুন ভারতে গণহত্যার তালিকা সাম্প্রদায়িকতা ইসলামি সন্ত্রাসবাদ গৈরিক সন্ত্রাস লশকর-ই-তাইয়েবা ভারতের নিষিদ্ধ সংগঠনগুলির তালিকা অপারেশন ব্লু স্টার জম্মু ও কাশ্মীরে বিদ্রোহ  তথ্যসূত্র    বহিঃসংযোগ   Islam, Women, and the Violence in Kashmir between India and Pakistan Scholars respond to the attacks in Mumbai  South Asia Terrorism Portal  Vandana Asthana, "Cross-Border Terrorism in India: Counterterrorism Strategies and Challenges," ACDIS Occasional Paper (June 2010), Program in Arms Control, Disarmament, and International Security (ACDIS), University of Illinois  বিষয়শ্রেণী:ভারতে সন্ত্রাসবাদ বিষয়শ্রেণী:ভারতে ধর্মীয়ভাবে অনুপ্রাণিত সহিংসতা বিষয়শ্রেণী:দেশ অনুযায়ী সন্ত্রাসবাদ বিষয়শ্রেণী:ভারতে মানবাধিকার লঙ্ঘন
ব্রায়ান জন ম্যকক্লেয়ার (জন্ম ডিসেম্বর ৮ ১৯৬৩, বেলশিল, স্কটল্যান্ড) একজন সাবেক স্কটিশ আন্তর্জাতিক ফুটবল খেলোয়াড়, যিনি স্ট্রাইকার হিসেবে প্রায় এগার-বছর ম্যানচেস্টার ইউনাইটেড ক্লাবে খেলেছেন। এছাড়া বিখ্যাত স্কটিশ দল সেল্টিক ও মাদারওয়েলের হয়েও তিনি মাঠ কাপিয়েছেন। তার ডাকনাম চক্কি কারণ তার নামের শেষাংশ ম্যাকক্লেয়ারের সাথে চকোলেট এক্লেয়ার্সের ছন্দময় মিল রয়েছে।  ব্রায়ান বর্তমানে ম্যানচেস্টার ইউনাইটেডের যুব অ্যাকাডেমির পরিচালক। এছাড়া রিজার্ভ দলের কোচ চলে যাওয়ার পর তিনি এ দলের কোচ হিসেবেও দায়িত্ব পালন করছেন।   তথ্যসূত্র     বহিঃসংযোগ   Statistics at soccerbase.com  বিষয়শ্রেণী:১৯৬৩-এ জন্ম বিষয়শ্রেণী:স্কটল্যান্ডীয় ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:জীবিত ব্যক্তি বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:মাদারওয়েল ফুটবল ক্লাবের খেলোয়াড়
আইয়ুব আল কাবি () জন্ম: ২৬ জুন ১৯৯৩) হলেন মরক্কোর একজন পেশাদার ফুটবলার, যিনি মরক্কোর ক্লাব রেনাইসেন্স স্পোর্তিভ দে বেরকানে এবং মরক্কো জাতীয় দলের হয়ে একজন আক্রমণভাগের খেলোয়াড় হিসেবে খেলেন। এছাড়াও তিনি মাঝে মাঝে একজন উইঙ্গার হিসেবেও খেলে থাকেন। তিনি সিএইচএএন ২০১৮-এর সর্বোচ্চ গোলদাতা ছিলেন, যেখানে তিনি তার জন্মভূমিতে ৯টি গোল করেছিলেন; এর ফলে তিনি উক্ত প্রতিযোগিতায় রেকর্ড গড়েন। পূর্বে সিএইচএএন ২০০৯-এ গাম্বিয়ার গিভেন সিঙ্গুলুমা সর্বোচ্চ গোলদাতায় পরিণত হয়েছিলেন, যেখানে তিনি ৫টি গোল করেছিলেন।  লিবিয়ার বিরুদ্ধে সেমি-ফাইনালে দুটি গোল করার পর, মরক্কো আফ্রিকান নেশন্স চ্যাম্পিয়নশিপে প্রথমবারের মতো ফাইনালে উঠে।   আন্তর্জাতিক ক্যারিয়ার  ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।   তথ্যসূত্র   বিষয়শ্রেণী:মরক্কী ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বেরকান স্পোর্টস রেনেসাঁর খেলোয়াড় বিষয়শ্রেণী:বুতুলাহের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:চীনা সুপার লিগের খেলোয়াড় বিষয়শ্রেণী:২০২০ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:হাতায়স্পোরের খেলোয়াড় বিষয়শ্রেণী:আল সাদ স্পোর্টস ক্লাবের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:চীনে প্রবাসী ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:অলিম্পিয়াকোস ফুটবল ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড
জামাইয়াত আল-ওয়াফা লিরিআয়াত আল-মুসেনিন () একটি দাতব্য সংস্থা, যেটিকে ইসরায়েলি সরকার হামাসের সাথে সংশ্লিষ্টতার অভিযোগে নিষিদ্ধ করেছে। ইসলামিক রিলিফ এই নিষেধাজ্ঞার বিরোধিতা করেছে, এবং দাবি করেছে যে ইসরায়েলি গোয়েন্দারা এই সংস্থাটিকে গাজায় অবস্থিত আল-ওয়াফা হাসপাতালে সঙ্গে গুলিয়ে ফেলেছে, যেটিকে যুক্তরাষ্ট্র এবং যুক্তরাজ্য উভয়ই সহায়তা করেছে। সংস্থাটি গাজা শহরে অবস্থিত। এর নামের ইংরেজি অনুবাদ হচ্ছে "বৃদ্ধদের যত্নে নিয়োজিত বিশ্বস্ততা সংঘ"।  আরও দেখুন    মুওয়াকাফ ফাউন্ডেশন  মুসলিম সিস্টার্স অব এয়ার  তথ্যসূত্র  বিষয়শ্রেণী:হামাস বিষয়শ্রেণী:ইসলামি সংগঠন অসম্পূর্ণ বিষয়শ্রেণী:গাজা নগরীর সংগঠন বিষয়শ্রেণী:ফিলিস্তিনের সংগঠন বিষয়শ্রেণী:ইসলামি দাতব্য সংস্থা
হাদি রানি সাহল কানওয়ার রাজস্থানের একজন রানি ছিলেন। তিনি হাদা চৌহান রাজপুত সংগ্রাম সিং-এর কন্যা ছিলেন, মেওয়ারের সালুম্বরের একজন চুন্দাওয়াত প্রধান রাওয়াত রতন সিংকে বিয়ে করেছিলেন। তিনি তার স্বামীকে যুদ্ধে যেতে অনুপ্রাণিত করার জন্য নিজেকে উৎসর্গ করেছিলেন।  কিংবদন্তি অনুসারে, যখন মেওয়ারের রাজ সিং প্রথম (১৬৫৩-১৬৮০) সেনাপতি রতন সিংকে আজমির সুবাহের মুঘল গভর্নরের বিরুদ্ধে বিদ্রোহে যোগ দিতে ডাকেন, তার মাত্র কয়েক দিন আগে তিনি বিয়ে করেছিলেন। তিনি তার স্ত্রী হাদি রানির কাছে যুদ্ধক্ষেত্রে নিয়ে যাওয়ার জন্য কিছু স্মারক চেয়েছিলেন। রানি ভেবেছিলেন মেওয়ারের জন্য রতন সিংয়ের দায়িত্ব পালনে তিনি একটি বাধা, তাই তিনি নিজের মাথাটি কেটে একটি থালায় রাখার ব্যবস্থা করেছিলেন। একজন চাকর তা কাপড় দিয়ে ঢেকে তার স্বামীর কাছে পেশ করল। বিধ্বস্ত কিন্তু গর্বিত সেনাপতি রানির মাথার চুল দিয়ে স্মারকটি নিজের গলায় বেঁধে যুদ্ধে গিয়েছিলেন। বিদ্রোহ শেষ হওয়ার পরে, তিনি হাঁটু গেড়ে বসে নিজের শিরোশ্ছেদন করেছিলেন, তাঁর আর বেঁচে থাকার ইচ্ছা ছিলনা।   উত্তরাধিকার  আজও, লোকেরা রাজস্থানে রানির পূজা করে এবং লোককাহিনী গায়করা তার শৌর্য্য, বীরত্ব, সাহস সম্পর্কে গানে তার গল্প বলে। তিনি রাজস্থানের বিভিন্ন গল্প, কবিতা এবং গানের অনুপ্রেরণা এবং তার গল্প রাজস্থানের পাঠ্যক্রমের একটি অংশ। হাদি রানি কি বাওরি হলো ভারতের রাজস্থান রাজ্যের টঙ্ক জেলার টোদারাইসিংহ শহরে অবস্থিত একটি সোপানকূয়া। এটি ১৭ শ খ্রিস্টাব্দে নির্মিত হয়েছিল বলে ধারণা করা হয়। রাজস্থান পুলিশ 'হাদি রানি নারী ব্যাটালিয়ন' নামে একটি নারী ব্যাটালিয়ন গঠন করেছে। একজন বলিউড পরিচালক তাকে নিয়ে একটি সিনেমা বানানোর ঘোষণা করেছিলেন কিন্তু ভারতের বিভিন্ন অংশে পদ্মাবত নিষিদ্ধ হওয়ায় পরে সেই প্রকল্পটি বন্ধ হয়ে যায়।   তথ্যসূত্র   বিষয়শ্রেণী:ভারতীয় লোককাহিনি বিষয়শ্রেণী:১৭শ শতাব্দীর ভারতীয় ব্যক্তি বিষয়শ্রেণী:১৭শ শতাব্দীর ভারতীয় নারী বিষয়শ্রেণী:ভারতীয় রানী সহধর্মিণী বিষয়শ্রেণী:রাজস্থানের ব্যক্তি বিষয়শ্রেণী:শিরশ্ছেদে মৃত্যু বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত
রুমা থানা বাংলাদেশের বান্দরবান জেলার অন্তর্গত রুমা উপজেলার একটি থানা।http://police.ruma.bandarban.gov.bd/   প্রতিষ্ঠাকাল  রুমা থানা গঠিত হয় ১৯১৭ সালে।   প্রশাসনিক এলাকাসমূহ  রুমা উপজেলার ৪টি ইউনিয়নের প্রশাসনিক কার্যক্রম রুমা থানার আওতাধীন।  ইউনিয়নসমূহ:  ১নং পাইন্দু  ২নং রুমা সদর  ৩নং রেমাক্রীপ্রাংসা  ৪নং গ্যালেংগ্যা   আরও দেখুন   রুমা উপজেলা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:বান্দরবান জেলার থানা বিষয়শ্রেণী:রুমা উপজেলা
থাম্ব|সাইপ্রাসের লারনাকায় কামারেস নামে পরিচিত কৃত্রিম জলপ্রণালী। থাম্ব|জলপ্রণালীটির বিশদ দৃশ্য। কামারেস কৃত্রিম জলপ্রণালী বা অ্যাকুয়াডাক্ট সাইপ্রাসের লারনাকার কাছে অবস্থিত একটি কৃত্রিম জলপ্রণালী। যা বকর পাশা অ্যাকুয়াডাক্ট নামেও পরিচিত। শহরের বাইরে লিমাসোলের পুরানো রাস্তার কাছে অবস্থিত কৃত্রিম জলপ্রণালীটির স্থাপনা ১৭৪৭ সালে শুরু হয়েছিল। তাসোস মিক্রোপুলস এটিকে সাইপ্রাসে নির্মিত সবচেয়ে উল্লেখযোগ্য জল সরবরাহ হিসাবে বর্ণনা করেছেন।.   ইতিহাস  জলপ্রণালীটির অর্থায়ন করেছিলেন আবু বকর পাশা (খোজা বেকির পাশা বা ইবুবেকির পাশা নামেও পরিচিত) যিনি ছিলেন লারনাকার উসমানীয় গভর্নর।. কাঠামোটি ১৯৩৯ সাল পর্যন্ত চালু ছিল এবং এতে ৭৫টি খিলান রয়েছে।..  ১৭৪৭ সালে জলপ্রণালীটির নির্মাণকাজ শুরু হয় এবং ১৭৫০ সালে শেষ হয়। এর নির্মাণকাজে মোট ৫০,০০০ কুরুশ (উসমানী মুদ্রা) খরচ হয়েছিল যা আবু বকর পাশা পরিশোধ করেছিলেন।. বিদেশী ভ্রমণকারীরা প্রায়ই এটিকে সাইপ্রাসে উসমানীয় আমলে নির্মিত সবচেয়ে গুরুত্বপূর্ণ স্মৃতিস্তম্ভ হিসাবে গণ্য করে। ১৭৫৪ সালে আলেকজান্ডার ড্রামন্ড উল্লেখ করেছিলেন যে:  থাম্ব|সাইপ্রাসের লারনাকায় কামারেস নামে পরিচিত কৃত্রিম জলপ্রণালী, এলাকার আধুনিক উন্নয়নের আগে ১৯৭৩ সালে সাধারণ দৃশ্য।   তথ্যসূত্র    গ্রন্থপঞ্জি     .  .  .  .  .  .  বিষয়শ্রেণী:সাইপ্রাসের উসমানীয় স্থাপত্য
মোরাকোট আইমি কিত্তিসারা () পরে মোরাকোট সাংতাবীপ () একজন থাই অভিনেত্রী, মডেল এবং টেলিভিশন উপস্থাপক, যিনি ২০০৪ সালে মিস থাইল্যান্ড ইউনিভার্স প্রতিযোগিতা জিতেছিলেন। তিনি ইংল্যান্ডের লন্ডনে জন্মগ্রহণ করেন এবং বেড়ে ওঠেন। ব্রুনেল ইউনিভার্সিটি থেকে তিনি স্নাতক পাশ করেন।   তথ্যসূত্র    বহিঃসংযোগ    Morakot Aimee Kittisara এর অফিসিয়াল ওয়েবসাইট  Aimee এর গ্যালারি  ক্রাউনিং মোমেন্ট  সোয়াসদী পেজেন্ট দ্য ম্যাজেস্টিক ওয়ার্ল্ড অফ বিউটি পেজেন্ট  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর থাই অভিনেত্রী বিষয়শ্রেণী:২০শ শতাব্দীর থাই অভিনেত্রী বিষয়শ্রেণী:থাই টেলিভিশন অভিনেত্রী বিষয়শ্রেণী:থাই চলচ্চিত্র অভিনেত্রী বিষয়শ্রেণী:থাই নারী মডেল বিষয়শ্রেণী:থাই সুন্দরী প্রতিযোগিতা বিজয়ী বিষয়শ্রেণী:মিস ইউনিভার্স থাইল্যান্ড বিজয়ী বিষয়শ্রেণী:মিস ইউনিভার্স ২০০৪-এর প্রতিযোগী বিষয়শ্রেণী:লন্ডনের অভিনেত্রী বিষয়শ্রেণী:২০শ শতাব্দীর ইংরেজ নারী বিষয়শ্রেণী:২০শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:ব্রুনেল ইউনিভার্সিটি লন্ডনের প্রাক্তন শিক্ষার্থী
মোহাম্মদ আইনুল হক (আইনুল হক নামে সুপরিচিত) একজন বাংলাদেশী পেশাদার ফুটবল খেলোয়াড় ছিলেন। ভক্তদের কাছে ডিআইটি (যা রাজউক ভবনের তৎকালীন ভবন ঢাকা ইম্প্রুভমেন্ট ট্রাস্ট ভবনের সংক্ষিপ্ত রূপ) ডাকনামে পরিচিত আইনুল তার দীর্ঘ খেলোয়াড়ি জীবনের অধিকাংশ সময় ঢাকা মোহামেডানের হয়ে খেলেছিলেন। তিনি ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন। স্বাধীন বাংলা ফুটবল দলের হয়ে খেলে মুক্তিযোদ্ধাদের সহযোগিতার জন্য তহবিল সংগ্রহ করেছিলেন।  ১৯৬২ সালে, বাংলাদেশী ফুটবল ক্লাব পুলিশ দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ফায়ার সার্ভিস দলে যোগদান করেছিলেন। ফায়ার সার্ভিসে চমৎকার নৈপুণ্যের কারণে ১৯৬৮ সালে তিনি ঢাকা মোহামেডানে যোগদান করেছিলেন; ঢাকা মোহামেডানের হয়ে ১০ মৌসুম খেলার পর তিনি অবসর গ্রহণ করেছিলেন।   ব্যক্তিগত জীবন  ফুটবল খেলোয়াড়ি জীবনের ইতি টানার পর, আইনুল তার স্ত্রী ও একমাত্র মেয়েকে নিয়ে সংসার চালাতে একটি বেসরকারী প্রতিষ্ঠানে সামান্য চাকুরিতে কাটিয়ে দেন ২২টি বছর। ২০১৭ সালের ২৯শে আগস্ট তারিখে, বাংলাদেশের ঢাকার জিগাতলার নিজ বাসস্থানে হৃৎযন্ত্রের ক্রিয়া বন্ধ হওয়ার মাধ্যমে হয়ে তিনি মৃত্যুবরণ করেছেন।   তথ্যসূত্র   বিষয়শ্রেণী:২০১৭-এ মৃত্যু বিষয়শ্রেণী:ঢাকার ব্যক্তি বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:১৯৪৭-এ জন্ম বিষয়শ্রেণী:বাংলাদেশী পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ভারতে বাংলাদেশী প্রবাসী ক্রীড়াবিদ বিষয়শ্রেণী:বাংলাদেশ পুলিশ ফুটবল ক্লাবের খেলোয়াড় বিষয়শ্রেণী:ফরিদপুর জেলার ব্যক্তি বিষয়শ্রেণী:বাংলাদেশে ক্যান্সারে মৃত্যু বিষয়শ্রেণী:ফুসফুসের ক্যান্সারে মৃত্যু বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ বিষয়শ্রেণী:বাংলাদেশী প্রবাসী পুরুষ ফুটবলার
পরিসংখ্যানে রাও–ব্ল্যাকওয়েল উপপাদ্য () এমন একটি নিয়মের কথা বলে, যা একটি 'কম সঠিক' অনুমানকারীকে বিভিন্ন বিবেচনায় সঠিকতর করে তোলে। কখনো কখনো একে রাও–ব্ল্যাকওয়েল–কোলমোগোরভ উপপাদ্য () বলা হয়ে থাকে।  উপপাদ্যটির নামকরণ হয়েছে সি আর রাও এবং ডেভিড ব্ল্যাকওয়েলের নামে। রাও–ব্ল্যাকওয়েল নিয়মে রূপান্তরিত অনুমানকারীকে রাও–ব্ল্যাকওয়েল অনুমানকারী বলা হয়ে থাকে। কখনো কখনো রুপান্তরের নিয়মটিকে রাও–ব্ল্যাকওয়েলীকরণ বলতে দেখা যায়।   উপপাদ্যের বিবৃতি   প্যারামিটার -এর জন্য পরিসংখ্যাত  যথেষ্ট হলে রাও–ব্ল্যাকওয়েল অনুমানকারী -এর গড় বর্গত্রুটি মূল অনুমানকারী -এর গড় বর্গত্রুটির চেয়ে বেশি হবে না। অন্য কথায়,  যেখানে রাও–ব্ল্যাকওয়েল অনুমানকারী ।   তথ্যসূত্র   বিষয়শ্রেণী:পরিসংখ্যান
কচুকাটা ইউনিয়ন বাংলাদেশের রংপুর বিভাগের নীলফামারী জেলার নীলফামারী সদর উপজেলার একটি প্রশাসনিক এলাকা।   অবস্থান ও আয়তন  কচুকাটা ইউনিয়ন রংপুর বিভাগের নীলফামারী সদর উপজেলায় অবস্থিত। নীলফামারী সদর থেকে ১২ কিলোমিটার পূর্বে কচুকাটা ইউনিয়ন অবস্থিত। এ ইউনিয়নের আয়তন ০৮.৩৮ বর্গকিলোমিটার।   প্রশাসনিক এলাকা  কচুকাটা ইউনিয়ন ৪টি মৌজা/৯টি গ্রাম নিয়ে গঠিত। গ্রাম সমূহ ৯টি প্রশাসনিক ওয়ার্ডে বিভক্ত।কচুকাটার প্রশাসনিক বিন্যাস ইউনিয়ন তথ্য বাতায়ন  গ্রাম সমূহ-  কচুকাটা বড়বাড়ী  দক্ষিণ দোনদরী  দুহুলী  উত্তর দোনদরী  কচুকাটা  কচুকাটা ভরটপাড়া  কচুকাটা হাজীপাড়া  তালুক মানুষমারা  উত্তর মহব্বত বাজিত পাড়া  দক্ষিণ মহব্বত বাজিত পাড়া   জনসংখ্যা  কচুকাটা ইউনিযনের মোট জনসংখ্যা = ২৬,৫০৬ জন।  নারী =  পুরুষ =   শিক্ষা  এ ই্উনিয়নের শিক্ষার হার ৭৯%। ইউনিয়নে ৩টি নিম্ন মাধ্যমিক বিদ্যালয়, ৭টি প্রাথমিক বিদ্যালয়, ২টি মাদ্রাসা রয়েছে।   অর্থনীতি   কচুকাটা ইউনিয়নের অর্থনীতি মূলত কৃষি নির্ভর।   দর্শনীয় স্থান  চারালকাটা নদী   তথ্যসূত্র    বহিঃসংযোগ   কচুকাটা ইউনিয়ন অফিসিয়াল ওয়েবসাইট  বিষয়শ্রেণী:নীলফামারী সদর উপজেলার ইউনিয়ন